હિનાનાં પરિવારજનોએ જણાવ્યું હતું કે ચેતને હત્યા બાદ લાશનો નિકાલ કરવા અંગે પ્રયત્નો કર્યા હોઇ શકે જ્યારે તેની લાશ મળી ત્યારે તેના શરીર ઉપર કપડાં ન હતાં તેમજ તેનો મોબાઇલ પણ ગાયબ હતો. આ તમામ બાબતે ચેતન પોતે કંઇ જાણતો ન હોવાનું રટણ કરી રહ્યો છે. જ્યારે હિનાની લાશ મળી ત્યારે હિનાના શરીર પર કેળનાં સૂકાં પત્તાં અને અમુક ઘાસચારો પણ હતો જેથી તેને ઢાંકી દેવાઇ અને ઓળખ ન થાય તેવો પ્રયાસ કરાયો હોઇ શકે. લાશનો નિકાલ કરવા માટે મોડી રાત્રે ચેતન લાશની પાસે પણ જતો હોવાની શંકા પણ વ્યક્ત કરાઇ રહી છે. આરોપી ચેતન ઘણું સત્ય જાણે છે, પરંતુ હકીકત છુપાવી રહ્યો હોવાનું મનાઇ રહ્યું છે.